Rayraşîyayîşo Dergo ke her serre semedê azadîya Rayberê Şarê Kurdî Abdullah Ocalanî yeno kerdene 11ê êlule de Koln de do dest pêbikero.
KON-MEDî pê eşkerayîyêke venga pêro ciwanan da ke 11ê êlule de tewrê Rayraşîyayîşê Dergî bibê.
KON-MEDî da zanayene ke Abdulah Ocalan 22 serrî yo binê tecrîdêkê giranî de yo û Abdullah Ocalan Îmrali de xoverdayîşê tewr pîlî ano ca.
KON-MEDÎ vat: "Prosesê azadîya Raybey Apoyî semedê ma hînî nêno taloqkerdene. Çarçewa Hemleya Wextê Azadîye de kurdî wa heta azadîya Rayberîye xo ver bidê. Nê esasî ser o ma venga pêro ciwanan danê ke 11ê êlule de Koln de tewrê Rayraşîyayîşê Dergî bibê.''
Rayraşîyayîşo Derg saete 11.00 de do dest pê bikero û 5 rojan ra dima şaristanê Aachenî de biqedîyo.
Bernameyê rayraşîyayîşî wina yo:
10ê Êlule kombîyayîş -Koln
11ê Êlule Koln HBF – Leverkusen Mitte
12ê Êlule Leverkusen Mitte – Dusseldorf Benrath
13ê Êlule Dusseldorf Benrath – Dusseldorf Mitte
14ê Êlule Duisburg HBF – Tyssen&Krupp - Marxloh
15ê Êlule Neuss HBF – Monchengladbach HBF
16ê Êlule – Semîner û rayraşîyayîşê ver bi Aachenî
